LUISTERBOEK: Katryn - Vrou van die Richtersveld | Netwerk24
Intekenare kan in September op Netwerk24 na Jan Huisamen se Katryn: Vrou van die Richtersveld luister. Die aangrypende verhaal is Netwerk24 se luisterboek van die maand. Intekenare kan tot 30 September na 'n voorlesing daarvan op Netwerk24 luister.
Dit vertel die verhaal van 'n ongeletterde Namavrou van die Richtersveld wat in die 1950's van moord aangekla word en besluit om haar eie verdediging in die hof te behartig. Katryn Jonis staan in die hooggeregshof in Kaapstad tereg op aanklag van moord. Die oorledene is die seun van haar aartsvyand, Abraham Klink. Wanneer sy agterkom die pro deo-advokaat glo nie in haar onskuld nie, besluit sy om haarself te verdedig. Sonder advokaat of ooggetuies, met al die omstandigheidsgetuienis teen haar, moet Katryn voor die regter om haar lewe veg. Sy het net één wapen tot haar beskikking: dat sy die waarheid praat.
Huisamen is in 1925 op Nigramoep in Namakwaland gebore. Hy het in die Richtersveld grootgeword en vir die skryf van Katryn se verhaal dus baie gesteun op sy kennis en herinneringe van daardie wêreld. Hy is in 2011 op 85 jaar dood.